Obert el termini d'ajudes per als afectats de l'incendi forestal de Marxuquera
04 juliol 2019

## Obert el termini d'ajudes per als afectats de l'incendi forestal de Marxuquera04 juliol 2019Última actualització: 14 juliol 2025

![](../gestion/img/CarolaWoodward_1201.JPG)  
  

El co-portaveu de l'executiu local, **José Manuel Prieto**, ha comparegut aquest matí en roda de premsa per a informar que, des d'ahir 3 de juliol, han sigut aprovades les noves ajudes, publicades pel BOP per a pal·liar l'incendi ocorregut el dia 6 d'agost de 2018.  
  
L'Ajuntament de Gandia ha obert des de hui, una oficina en la planta baixa del consistori per a facilitar als ciutadans d'instàncies a demanar aquestes ajudes.   
  
Les sol·licituds ja podran presentar-se, i els tràmits finalitzaran el 16 d'agost de 2019 per a les ajudes agroforestals i el al 30 de setembre de 2019 per a ajudes destinades als habitatges i les diferents a les agroforestals  
  
Els ciutadans afectats han d'aportar la documentació requerida en el BOP 126 del 3-7-2019, i els funcionaris de l'Oficina d'Atenció a Incendis revisaren tota la documentació, assenyalant els documents o les despeses no contemplades que falten per a rebre les prestacions econòmiques.   
  
S'ha decidit, atés que el temps de revisió serà considerable, que les revisions s'organitzen amb cita prèvia. D'aquesta manera, s'evitaren cues i llargs temps d'espera per a tots els afectats.   
  
Prieto ha aclarit que: “_en una única visita, en la mesura de les nostres possibilitats, se'l puga ajudar a complimentar tota la informació en un únic tràmit i per tant, acabe de manera satisfactòria la visita de cadascun dels afectats, sent molt més personalizada, individualitzada i discreta_”. 

L'horari d'atenció serà de dilluns a divendres de 9h a 14h en l'oficina situada en la planta baixa de l'Ajuntament. 

La cita prèvia se sol·licitarà de manera telefònica o a través del següent enllaç:

[https://apps.gandia.org/citaprevia\_incendi/](https://apps.gandia.org/citaprevia_incendi/)

Telèfon: 96 295 98 00 – ext. 9222

Correu electrònic: afectats@gandia.org

[Documentos adjuntos](../gestion/documentos/Bases-2.pdf)

[Twittear](https://twitter.com/share)